আনোয়ার শাহ কাশ্মীরি

সৈয়দ মুহাম্মদ আনোয়ার শাহ ইবনে মুয়াজ্জাম শাহ কাশ্মীরি (; , Sayyid Muḥammad Anwar Shāh ibn Mu‘aẓẓam Shāh al-Kashmīrī al-Hindī; ১৬ নভেম্বর ১৮৭৫ – ২৮ মে ১৯৩৩) ছিলেন ভারতের একজন মুসলিম পণ্ডিত। তার কর্মজীবনে তিনি দারুল উলুম দেওবন্দসহ বেশ কিছু খ্যাতনামা শিক্ষাপ্রতিষ্ঠানে শিক্ষাদান করেছেন। দারুল উলুম দেওবন্দে তার সম্মানে একটি ফটকের নামকরণ করা হয়েছে। তিনি ইসলাম সম্পর্কে আরবি ও ফারসিতে বেশ কিছু বই লিখেছেন। তিনি ছিলেন মাদ্রাসা আমিনিয়া ইসলামিয়া আরাবিয়ার প্রথম অধ্যক্ষ। দারুল উলুম দেওবন্দে তিনি প্রায় ১২ বছর অধ্যক্ষ হিসেবে দায়িত্ব পালন করেন। তার গ্রন্থের মধ্যে রয়েছে ফয়জুল বারী।

তিনি তার স্মৃতিশক্তির জন্য পরিচিত। তার পুত্রের ভাষ্যমতে তিনি কিছু সংক্ষিপ্তভাবে পড়লে তার স্মৃতিতে ৩০ বছরের জন্য জমা হয়ে যেত, আর যদি তিনি বিস্তারিত পড়তেন তবে তা সারাজীবন মনে থাকত।

 প্রাথমিক জীবন 
আনোয়ার শাহ কাশ্মীরি কাশ্মীরে ২৭ শাওয়াল ১২৯২ হিজরিতে (১৮৭৫ খ্রিষ্টাব্দ) একটি সৈয়দ পরিবারে জন্মগ্রহণ করেন। চার বছর বয়সে তিনি তার পিতা মোয়াজ্জেম আলী শাহের নির্দেশে কুরআন অধ্যয়ন শুরু করেন। ১৮৮৯ সালে তিনি দেওবন্দে ভর্তি হন এবং তিন বছর দারুল উলুম দেওবন্দে অধ্যয়ন করেন। এখানে তিনি মাহমুদ হাসান দেওবন্দি ও অন্যান্যদের অধীনে পড়াশোনা করেন। এরপর ১৮৯৬ সালে (১৩১৪ হিজরি) তিনি রশিদ আহমদ গাঙ্গোহীর নিকট অধ্যয়ন করেন এবং হাদিসে (যা তিনি দুই বছর যাবত পড়াশোনা করেছিলেন) এবং আধ্যাত্মিক বিষয়ে একটি শিক্ষা সনদ অর্জন করেছিলেন।

 ব্যক্তিগত জীবন 
আনোয়ার শাহ ১৯০৮ সালে গাঙ্গোহের এক নারীর সাথে বিবাহ বন্ধনে আবদ্ধ হন। তিনি দুই মেয়ে ও তিন ছেলের জনক ছিলেন।

 উল্লেখযোগ্য ছাত্র 
আনোয়ার শাহের ছাত্রদের মধ্যে মানাজির আহসান গিলানি, মুহাম্মদ তৈয়ব কাসেমি, হিফজুর রহমান সিওহারভি, সাইদ আহমদ আকবরাবাদী, জয়নুল আবেদীন সাজ্জাদ মিরাঠী, মুহাম্মদ মিয়া দেওবন্দি, মানজুর নোমানী, মুহাম্মদ শফি উসমানি প্রমুখ উল্লেখযোগ্য।

 আরও দেখুন 
 মাহমুদ হাসান দেওবন্দির ছাত্রদের তালিকা
 দারুল উলুম দেওবন্দের প্রাক্তন ছাত্রদের তালিকা
 জামিয়া ইমাম মুহাম্মদ আনোয়ার শাহ

 তথ্যসূত্র 

 গ্রন্থপঞ্জি 








 ফকিহুল আসর আল্লামা আনোয়ার শাহ কাশ্মীরি (র) জীবন-কর্ম-অবদান
 আল্লামা আনওয়ার শাহ কাশ্মিরী রহ. জীবন সাধনা
 আল্লামা আনওয়ার শাহ কাশমিরী রহ. : জীবন, কর্ম ও অবদান by মাওলানা সিরাজুল ইসলাম

 New Book: Arabic Poetry of Allama Anwar Shah Kashmiri 

 বহিঃসংযোগ 


বিষয়শ্রেণী:১৮৭৫-এ জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:কাশ্মীরি ব্যক্তি
বিষয়শ্রেণী:ভারতীয় ইসলামি পণ্ডিত
বিষয়শ্রেণী:মুসলিম পণ্ডিত
বিষয়শ্রেণী:মাতুরিদি ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:মাহমুদ হাসান দেওবন্দির ছাত্র
বিষয়শ্রেণী:জমিয়ত উলামায়ে হিন্দের ব্যক্তি
বিষয়শ্রেণী:দারুল উলুম দেওবন্দের সদরুল মুদাররিস
বিষয়শ্রেণী:হানাফী ব্যক্তি
বিষয়শ্রেণী:মুহাদ্দিস
বিষয়শ্রেণী:সুন্নি ইমাম
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:আহমদিয়া সমালোচক
বিষয়শ্রেণী:দারুল উলুম দেওবন্দের শায়খুল হাদিস